Alex Tetteh Djornobuah

**Alex  Djornobuah Tetteh**   nyɛla Ghana siyaasa nira. O nyɛla deputy minista zaŋti  Western North ka lahi nyɛ ŋun be Seventh Parliament of the Fourth Republic of Ghana n-ti Sefwi-Akontombra yaɣili din be  Western North tuduu yaɣili.  O niŋdi la o siyaasa n-tiri Wɔbigu paati (New Patriotic Party).

O daa niŋ nimohi zaŋ chaŋ Wiawso-Akontombra palli la malibu, palli shɛli gomnanti kuro la ni daa chɛ n-bahi la.

## Piligu biɛhigu
O nyɛla bɛ ni dɔɣi sɔ silimin goli April 27, 1972 tiŋ din yuli booni Somanya - Eastern Region.

## Shikuru baŋsim bobu
O niŋ la MSLC yuuni 1989. O daa lan niŋ Advance Certificate ( Accounting ) din nyɛ Ghana Commercial Examination R.S.A yuuni 1996. Yuuni 2017, o daa niŋ Project Monitoring And Evaluation. Yuuni 2017 yaha, o daa lan niŋ Project Management din nyɛ Executive Certificate In Project Management. Yuuni 2018, o daa lan niŋ Certificate In Project Management. Yuuni 2018 yaha, o daa niŋ Master Class Certificate in Business Management And Leadership. O nyɛla ŋun chaŋ shikuru King David Commercial College ka deegi shɛhirili gbaŋ din nya GCE O Level yuuni 1992. 

## Tuma
O daa nyɛla Tutor/AG, karim ba kpɛma n-ti Rotzel Commercial College. O daa lan nyɛla District Accountant n ti Adwumapa Cocoa Buyers Limited. O daa lɛɛ District Manager n ti Adwumapa Cocoa Buyers Limited. O daa lan lɛɛ AG. Area Manager n ti Adwumapa Cocoa Buyers Limited. Di nyaŋa, o daa lɛɛ District Manager n ti Akuafo Adamfo Company Limited. O daa maŋ lɛɛ District Manager n ti OLAM Ghana Limited. O daa lɛɛ Deputy Western North Regional Minister. Saha ŋɔ o nyɛla jintɔra
## Siyaasa tali
Hon. Alex Tetteh Djornobuah nyɛla ŋun be Wɔbigu paati (New Patriotic Party)ka nyɛ jintɔra zaŋ n-ti Sefwi-Akontombra piibu- piibu yaɣili Seventh mini Eighth Parliament of the Fourth Republic of Ghana.

### Yuuni 2016 piibu- piibu
Tetteh nyɛla ŋun daa kpaɣiri m-bo Sefwi- Akontombra piibu- piibu yaɣili jintɔri kuɣ zaŋ n-ti New Patriotic Party yuuni 2016 Ghana nim piibu- piibu ka daa di ni kalinli din yiɣisi 11, 922 ka di zani kɔbigi puuni vaabu 42.98% ninvuɣ shɛba ban daa niŋ lala piibu- piibu ŋɔ ni. O daa nya la nasara ka che Kenneth Yeboah zaŋ n-ti National Democratic Congress ŋun daa nya kalinli din yiɣisi 11, 626 ka di zani kɔbigi puuni vaabu 41.92%, jintɔra zaŋ n-ti IND Herod Cobbina daa nya kalinli din yiɣisi 4, 108 ka di zani kɔbigi puuni vaabu 14.81% n-ti pahi jintɔra zaŋ n-ti Convention People's Party Awini Salifu daa nya kalinli din yiɣisi 81 ka di zani kɔbigi puuni vaabu 0.29% ninvuɣ shɛba ban daa niŋ lala piibu- piibu ŋɔ puuni.

#### Yuuni 2020 piibu- piibu
Hon. Tetteh nyɛla bɛn daa labi piigi so jintɔra zaŋ n-ti Sefwi- Akontombra(Ghana parliament constituency) n-ti New Patriotic Party yuuni 2020 Ghana nim piibu- piibu ni kalinli din yiɣisi 17, 976 ka di zani kɔbigi puuni vaabu 54.88% ninvuɣ shɛba ban daa niŋ piibu- piibu ŋɔ ni ka che Issah Mumuni zaŋ n-ti National Democratic Congress ŋun daa nya kalinli din yiɣisi 14, 553 ka di zani kɔbigi puuni vaabu 44.43% n-ti pahi jintɔra zaŋ n-ti GUM Bright Ofori daa nya kalinli din yiɣisi 224 ka di zani kɔbigi puuni vaabu 0.68% ninvuɣ shɛba ban daa niŋ piibu- piibu ŋɔ puuni.   
### Komitii-nima
O nyɛla daambolo paa zaŋ n-ti pala mini gɔrim komitii, ka lahi be Government Assurance komitii mini daabiligu komitiinima ni.

## Maŋmaŋa biɛhigu
O nyɛla dolodolo nira.

## Kundivihira